****

**Vajon a luxuscsomagolásról ismerjük fel a jó bort vagy a minőségi csokoládét?**

**Kutatások szerint a tapintható elegancia, az egyedi technológiával gyártott aranyozott díszcsomagolás is jelentősen számít a prémium vevőkör megszólításánál**

**Sajtóközlemény/ PResstonPR/ 2023. február 28.**

**A csomagolás döntő tényező egy termék eladásánál, hiszen ez alapján is következtethetünk egyrészt a minőségére, értékére, másrészt életérzést közvetít. A kutatások szerint az átlagos vásárló, aki mindössze 30 percet tölt el egy áruházban, összesen 9 ezer árucikket vesz észre ez idő alatt, másodpercenként 6-ot. Ez alapján kiszámolható, hogy a csomagolásra csupán 0,16 másodperc jut, ebbe kell besűríteni a hatást, a külsőségek meggyőzőerejét, amely alapján a vásárló eldönti, leteszi-e az adott termék mellett a voksát. Szakál János, a díszdobozairól elismert családi vállalkozás, az Sz. Variáns Kft. tulajdonos-ügyvezetője egy költséghatékony, de mégis nemes eleganciát sugárzó megoldást javasol az egyediség közvetítésére.**

**A külcsín megfog, a belbecs megtart**

**A csomagolástechnika többszörös díjnyertes nagymestere, az Sz. Variáns számára elsődleges szempont, hogy a külcsín kifejezze a belső tartalom minőségét, így talált rá arra az ideális, itthon kevéssé elterjedt technológiára, amely lehetővé teszi, hogy top márkák prémium termékei méltó csomagolásban pompázhassanak. A debreceni székhelyű cég a 3D formalakkozás és aranyozás segítségével előkelő díszdobozt alkotott meg egyik első számú partnere, a St. Andrea Szőlőbirtok terméke számára. Az elegáns megjelenésű St. Andrea Nagy-Eged dűlő Grand Superior 2017-es Egri Bikavért 2021-ben a világ 50 legjobb bora közé választották.**

Az Sz. Variáns által alkalmazott, korszerű technológia számos előnnyel bír, hiszen tűpontos nyomtatást tesz lehetővé, a normál UV lakknál is erősebb fényességet biztosít, ezen felül költséghatékony, mert a mechanikusan kivitelezett dombornyomást is helyettesítheti. Az aranyozással egybekötött eljárás tökéletes eszköz arra, hogy reprezentálja a termék értékét.

„A 3D formalakkozást akkor ajánljuk, ha a cél fényűző, egyedülálló hatás elérése, hiszen a segítségével hozhatunk létre igazán elegáns, kitapinthatóan különleges ****felületet: egyszerre ad valós domborúságot és fényes-lakkozott hatást” – **mondja Szakál János, az Sz. Variáns ügyvezető tulajdonosa.**

**Egy jól tervezett boros díszdoboz is értéket teremt**

A St. Andrea Szőlőbirtok, mely közel 20 éve működik együtt az Sz. Variánssal, pontosan ezt a hatást kereste, többek között akkor is, amikor ámulatba ejtő, sajátos karakterű bora, **St. Andrea Nagy-Eged dűlő Grand Superior 2017-es Egri Bikavér** díszdobozának megálmodásáról volt szó.

„Szeretnénk a borainknak értékes, szép megjelenést adni, amely figyelemfelkeltő és presztízsépítő. Minden egyes momentumnak jelentősége van a végső megítélésben. A magas színvonalú csomagolás sokat tud segíteni a bor jó üzenetének kialakításában. Ezt az emberek arcán is látjuk, amikor a St. Andrea értékesítési pontra vagy a Pincébe belépve szemtől szemben találják magukat egy elegáns díszdobozban elhelyezett borral. Rögtön tudják, hogy valami különlegesre, értékesre találtak” – **mondja Dr. Lőrincz György, a St. Andrea Szőlőbirtok tulajdonosa.**

A folyamatosan fejlődő, kreatív és emlékezetes csomagolásokat megalkotó Sz. Variáns a St. Andrea Szőlőbirtokon kívül – többek között – olyan nagy nevek prémium termékeit öltöztette már ünneplőbe, mint a Herendi Porcelánmanufaktúra, a Stühmer vagy a Gerbaud.

****

**Az Sz.Variáns Kft.-ről röviden:**

Sz. Variáns Kft. 1994 óta **nyomdai termékek és papíralapú csomagolóanyagok gyártásával** foglalkozik.

A debreceni cég **elsőként honosította meg Magyarországon** a mikrobordázott natúr és színes hullámpapírból készült csomagolásokat. A csomagolástervezés és kivitelezés szakértői mind a berendezések, mind az alkalmazott technológiák tekintetében **a legmagasabb minőségre** specializálódott.

A 75 főt foglalkoztató, dinamikusan fejlődő családi vállalkozás forgalma ma már megközelíti a 2 milliárd forintos nagyságrendet. Tevékenységének **fő fókuszát** az **ipari csomagoló eszközök, papíralapú marketingtermékek, luxus csomagolóeszközök és a kézi készítésű papírtáskák gyártása** adja.

A vállalat legfőbb **szolgáltatásai** közé tartozik a formatervezés, a grafikai előkészítés, a nyomtatás, a felületnemesítés és a konfekcionálás.

A cég első szakmai díját 1997-ben nyerte el, amikor az Europapier által kiírt **Kreatívek pályázaton** **első helyen** végzett a „mézgyertya” család csomagolásának megalkotásával.

4 évvel a megalakulása után az Sz. Variáns Kft. az IKEA 54 áruházának beszállítójaként már **évi egymillió** mikrobordázott ovális dobozt gyártott és szállított a svéd bútor-óriásnak.

A vállalat 2012-ben megkapta az **FSC® minősítést,** illetve rendelkezik a szakmai körökben is elismert **MSZ EN ISO 9001:2015 tanúsítvánnyal**.

A cég az elmúlt 10 év alatt **megtöbbszörözte forgalmát**, eredményességét pedig több mint **60 %-kal növelte**.

A vállalat vezetősége 2018-ban a **Lean folyamatfejlesztési rendszer bevezetése mellett döntött, ami szintén** pozitív változást hozott a családi vállalkozás életébe. Ennek köszönhetően sikerült az eredményességüket a cég növekedésének nagyságával arányosítani.

A termékeik egyedi formáját, alapanyagát és funkcionalitását már több ízben elismerték a csomagolóanyag-gyártók legnagyobb hazai versenyén is, hiszen eddig **8 alkalommal** nyerték el a **Hungaropack nagydíjat**.

2022-ben - egy európai uniós forrásból megvalósult beruházás keretén belül - **Kelet-Magyarországon egyedülálló**, **3D-s UV-lakkozást végző felületnemesítő eszközzel** bővült a cég gépparkja.

A vállalat a **St. Andrea Szőlőbirtok** részére készített díszdobozzal 2022-ben elnyerte a nemzetközi **WordStar Packaging Awards díjat**, amely a szakma legrangosabb elismerését jelenti.

Az Sz. Variáns **referenciái** között szerepel a Herendi porcelán, a Gerbeaud, a Stühmer Édesség, a Tokaj Kereskedőház, a Zsindelyes Pálinkafőzde, és a Richter Gedeon Zrt. is.

**További információ és interjúegyeztetés:**

**Terdik Adrienne| Ügyvezető igazgató | PResston PR | Rózsadomb Center |**

**1025 Budapest | Törökvész u. 87-91. | T + 36 1 325 94 88 | F +36 1 325 94 89 |   
M +36 30 257 60 08 |** [**adrienne.terdik@presstonpr.hu**](mailto:adrienne.terdik@presstonpr.hu) **|www.presstonpr.hu**

**Tüske Zsuzsanna| Senior PR Account | PResston PR | Rózsadomb Center |  
1025 Budapest | Törökvész u. 87-91. | T + 36 1 325 94 88 | F +36 1 325 94 89 |   
M +36 30 831 6456 |** [**zsuzsa.tuske@presstonpr.hu**](mailto:zsuzsa.tuske@presstonpr.hu) **|** [**www.presstonpr.hu**](http://www.presstonpr.hu)